cyanic-selkie/wikianc huggingface dataset:
Փաշո Ավագյան
Կենսագրություն
Ծնվել է 1906 թվականին Տավուշի Նորաշեն գյուղում։ Նախնական կրթությունն ստացել է ծննդավայրում, իսկ 1920 թվականին ընդունվել է Թբիլիսիի №86 մանկավարժական թեքումով աշխատանքային միջնակարգ դպրոցը, որը ավարտել է 1924 թվականին։ Նույն տարում էլ աշխատանքի է անցել Նորաշենի, իսկ մեկ տարի անց՝ նաև Մովսեսի դպրոցներում որպես մայրենի լեզվի և գրականության ուսուցիչ։ Այնուհետև տեղափոխվել է (1931-1932 ուսումնական տարի) Թբիլիսի, աշխատել «Պրոլետար» թերթի խմբագրությունում՝ գյուղբաժնի վարիչի տեղակալ, միաժամանակ դասավանդելով Թբիլիսիի աղյուսի գործարանինին կից հանրակրթական դպրոցում։ Փաշո Ավագյանն կրկին բերադառնում է Շամշադինի շրջան։ 1932-1933 ուսումնական տարում տնօրենի պաշտոնով աշխատել է Նորաշենի 7-ամյա դպրոցում, իսկ 1933-1935 ուսումնական տարիներին՝ Բերդի միջնակարգ դպրոցում՝ որպես ուսումնական մասի վարիչ։ 1933 թվականին ընդունվել և 1938 թվականին ավարտել է Երևանի հեռակա մանկավարժական ինստիտուտի մայրենի լեզվի և գրականության ֆակուլտետը։
1940 թվականին նշանակվել է Ալավերդու շրջխորհրդի գործկոմի ժողկրթբաժնի վարիչ, արժանացել ՀԽՍՀ վաստակավոր ուսուցչի պատվավոր կոչման։ 1942 թվականինց կամավոր մեկնել է զինվորական ծառայության։ Նա մասնակցել է Հյուսիսային Կովկասի, Ղրիմի, Քիշնևի, իսկ այնուհետև Բուլղարիայի և Ռումինիայի ազատագրման համար մղված մարտերին, պարգևատրվել «Հայրենական պատերազմի» 2-րդ աստիճանի շքանշանով, Կովկասի պաշտպանության համար և այլ մեդալներով։ Խորհրդային բանակի շարքերից կապիտանի սպայական կոչումով զորացրվել է 1946 թվականին։ Հետպատերազմական տարիներին հայրենավեր ծառայությունների համար Փաշո Ավագյանը ՀԽՍՀ Գերագույն Խորհրդի կողմից պարգևատրվել է «Քաջարի աշխատանքի համար» մեդալով (1948) և «Պատվո նշան» շքանշանով (1949)։
1952-1953 թթ. աշխատել է որպես «Սովետական մանկավարժ» ամսագրի պատասխանատու քարտուղար, իսկ 1953 թվականից մինչև իր կյանքի վերջը՝ 1958 թվականը, եղել է «Սովետական դպրոց» թերթի խմբագիրը։ Մի շարք գրքերի հեղինակ է։
Ընտանիք
Որդիներ՝
Գրականություն
Կատեգորիա:Հայ գրողներ Կատեգորիա:Հայ խմբագիրներ Կատեգորիա:Հայ ուսուցիչներ Կատեգորիա:ՀԽՍՀ վաստակավոր ուսուցիչներ Կատեգորիա:Հայրենական մեծ պատերազմի մասնակիցներ
Վիլհելմինենբերգի պալատ
Վիլհելմինենբերգի պալատ (Palais Lieben-Auspitz), 20-րդ դարի սկզբի նախկին պալատ, այժմ չորս աստղանի հյուրանոց՝ ռեստորանով և համաժողովների դահլիճով։ Գտնվում է Գալիցինբերգի արևելյան լանջերին, Ավստրիայի մայրաքաղաք Վիեննայի Վիեննական անտառների արևմտյան մասում։
Պատմություն
1781 թվականին ֆելդմարշալ Ֆրանց Մորից ֆոն Լասսին Օտտակրինգում գույք է ձեռք բերել Պրեդիգշտուլ կոչվող լեռան վրա և սկսել պալատ կառուցել։ Նրա ընկերը՝ Վիեննայում Ռուսաստանի դեսպան, արքայազն Դիմիտրի Միխայլովիչ Գոլիցինը, ում անունով էլ հետագայում կոչվել է լեռը, գնել է նրանից գույքը և այնուհետև Օտտակրինգ համայնքից ձեռք բերել անտառի և արոտավայրերի այլ հատվածներ, որոնք նա վերափոխել է զբոսայգու, որը գոյություն ունի մինչ օրս։ Զբոսայգին զարդարում էին մի քանի լճակներ, կլոր տաճարը, հռոմեական ավերակներն ու որսորդական տնակը։ 1793 թվականին՝ Գոլիցինի մահից հետո, Նիկոլայ Պետրովիչ Ռումյանցևը ժառանգել է այդ գույքը։
Սեփականատերերի մի քանի փոփոխությունից հետո արքայազն Յուլիա ֆոն Մոնլարտը և նրա կինը՝ Մարիա Քրիստինան, բացեցին ամրոցը 1824 թվականին, որն արդեն վերանորոգման կարիք ուներ։ 1838 թվականին այն մեծացվել էր երկու կողային թևերով։
Արքայազնի մահից հետո ժառանգական վեճ է ծագել, ուստի գույքը դատարանի որոշմամբ առաջարկվել է վաճառել 125000 գուլդենի դիմաց։ Որդին՝ Մորիս դը Մոնլեարդը, ամրոցը և տարածքը 1866 թվականին նվիրել է իր կնոջը՝ Վիլհելմինային։ Քանի որ Գալիցինբերգը Վիլհելմինբերգ վերանվանվելու նրա խնդրանքը պաշտոնապես չի բավարարվել, արքայազնն ամրոցի բոլոր մուտքերին կցել է «Վիլհելմինբերգ» մակագրությամբ վահանակներ և այդպիսով հասել անվան անուղղակի փոփոխության։ 1887 թվականի մարտի 16-ին արքայազնը մահացել է և այրու խնդրանքով թաղվել ամրոցի մոտ՝ նեոգոթական դամբարանում։ Արքայադուստր Վիլհելմինան ժառանգությունը բաշխել է հարազատների միջև՝ պահպանելով միայն իր անձնական ունեցվածքը և Վիլհելմինենբերգի եկամուտը։ Աղքատների հանդեպ իր առատաձեռնության պատճառով նրան անվանել են «Վիլհելմինենբերգի հրեշտակ»։ 1895 թվականի մարտի 26-ին նա մահացել  է և թաղվել ամուսնու կողքին՝ դամբարանում։
Քանդում և նորակառույց (1903)
1903-1908 թվականներին հնախարխուլ ամրոցն ավերվել է, իսկ նեոամպիրային ոճով պալատը կառուցվել է ճարտարապետներ Էդուարդ Ֆրաուենֆելդի (1853-1910) և Իգնազ Սովինսկու նախագծերով՝ որպես ավստրիական էրցհերցոգների նստավայր։ Շինարարութան ծախսերը՝ ներառյալ տնտեսական շինությունները, կազմել են 1,4 մլն կրոն։ Ամրոցի տիրակալը եղել է էրցհերցոգ Ռայներ Ֆերդինանդը, իսկ 1913 թվականի հունվարից՝ նրա եղբորորդին՝ էրցհերցոգ Լեոպոլդ Սալվատորը։
Պատերազմի տարիներ և դրա հետևանքներ
Առաջին համաշխարհային պատերազմի տարիներին ամրոցը դարձել է հիվանդանոց և պատերազմի հաշմանդամների առողջարան։ Այն ձեռք է բերել Ցյուրիխի բանկի տնօրեն Վիլհելմ Ամմանը 1922 թվականին։ 1926 թվականի նոյեմբերի 16-ին Վիեննա քաղաքը, ձեռք բերելով այն գույքի գնման աճուրդում, դարձել է պալատի նոր սեփականատերը, ներառյալ օժանդակ տարածքները և այգին, և 1927 թվականին այնտեղ ստեղծվել է համայնքային մանկատուն։ 1934-1939 թվականներին տարածքը եղել է Վիեննայի տղաների երգչախմբի նստավայրը։ 1938 թվականի մարտին այն բռնագրավվել է ազգայնականների կողմից և հանձնվել Ավստրիական լեգեոնին։ Պատերազմի տարիներին ամրոցը կրկին օգտագործվել է որպես բանակային հիվանդանոց՝ կապված հարևան Վիլհելմինգի հոսպիտալի հետ։ 1945 թվականին այն վերածվել է ռելաքսացիայի կարիք ունեցող երեխաների և համակենտրոնացման ճամբարների նախկին բանտարկյալների տան։ 1950 թվականին բժշկական ուսումնական կայանը Շպիգելգրունդից տեղափոխվել է Վիլհելմինենբերգ ամրոց ։
Հատուկ դպրոցի աշակերտների տուն/Կոպիտ վերաբերմունք (1961 թվական)
1961-1977 թվականներին շենքը ծառայել է որպես հատուկ դպրոցների աղջիկների տուն (հետագայում գործում է նաև տղաների խումբ)։ 2011 թվականին հայտնի է դարձել, որ այն ժամանակ բազմաթիվ հարձակումներ ու բռնաբարություններ են եղել այդտեղ բնակվող աղջիկների նկատմամբ ։ Քաղաքապետարանը պարտավոր էր ստեղծել հանձնաժողով՝ քննելու այդ քրեական գործերը, որոնք վաղուց անվավեր էին դարձել ։
Վիլհելմինենբերգի դպրոցում (և այլ հանրակրթական դպրոցներում) տեղի ունեցած հանցագործությունները հանգեցրել են վաղեմության ժամկետի վերանայման պահանջի, որպեսզի մեղավորները պատասխանատվության ենթարկվեն։
1986 թվականից
1986 թվականի հուլիսի 1-ին փոխքաղաքապետ Հանս Մայրը հայտարարել է, որ ամրոցը կվերանորոգվի և կվերածվի հյուրատան։ 1988 թվականին 14 ամիս տևած շինարարական աշխատանքներից հետո բացվել է 3 աստղանի «Gästehaus Schloss Wilhelminenberg» հյուրանոցը։ Երեք տարի տևած վերանորոգումից հետո այն դարձել է 4 աստղանի։ Այսօր հյուրանոցը գործում է Verkehrsbüro Hotellerie GmbH Austria Trend Hotels բրենդի ներքո։
Արտաքին հղումներ
Կատեգորիա:Վիեննայի հյուրանոցներ Կատեգորիա:Վիեննայի շենքեր և կառույցներ Կատեգորիա:Հյուրանոցներ Կատեգորիա:Ավստրիայի դղյակներ
Ալֆա (ֆիլմ)
Ալֆա (Alpha), ամերիկյան ֆիլմ, որի ռեժիսորը Ալբերտ Հյուզն է։ Կինոնկարի համաշխարհային պրեմիերան կայացել է 2018 թվականի օգոստոսի 16-ին։ Ռուսաստանում ֆիլմը թողարկվել է օգոստոսի 23-ին՝ 2D, 3D և IMAX ֆորմատներով ։
Սյուժե
Երկիր մոլորակը 20 հազար տարի առաջ։ Վերին պալեոլիթի դարաշրջան։ Նախնադարյան Տաու ցեղի առաջնորդը որդուն՝ Կեդային, իր հետ որսի է տանում՝ համարելով, որ նա արդեն բավականին մեծ է։ Որսի ժամանակ Կեդայի վրա հարձակվում է վիրավոր բիզոնը և նա ընկնում է անդունդը։ Տղան վնասում է ոտքը և դժվարանում է վերադառնալ հայրենի բնակատեղի։ Ճանապարհին նրա վրա հարձակվում է գայլերի ոհմակը։ Կեդային հաջողվում է հետ մղել գայլերին և վիրավորել նրանցից մեկին։ Սկզբում տղան ուզում է սպանել գիշատչին, բայց հետո մտափոխվում է և սկսում խնամել նրան։ Մարդու և կենդանու միջև առաջանում է ընկերություն։ Նրանք սկսում են միասին որս անել, և մարդը գայլին անվանում է Ալֆա։ Ճանապարհորդության ընթացքում ոհմակն Ալֆային հետ է կանչում, բայց որոշ ժամանակ անց նա դարձյալ վերադառնում է Կեդայի մոտ։ Միասին նրանց հաջողվում է անցնել փորձությունների միջով և մենամարտի ժամանակ կանգնել ընդդեմ սրատամ վագրի։ Կեդան և Ալֆան ի վերջո վերադառնում են Կեդայի հայրենի բնակատեղին։ Վարժեցրած Ալֆան, որը էգ էր, ունենում է ձագուկներ։ Ֆիլմի վերջում մարդիկ և ընտելացված գայլերը միասին գնում են որսի։
Վերամշակում
Ֆիլմի մասին ծանուցվել է 2015 թվականի սեպտեմբերի 15-ին, երբ հաստատվել է Ալբերտ Հյուզի ռեժիսոր լինելը։
Նկարահանումներ
Ֆիլմի նկարահանումները տեղի են ունեցել Վանկուվեր կղզում (կղզի Բրիտանական Կոլումբիայում) և Դրախմելլերում (Ալբերտա) ։ Որոշ նկարահանումներ անցկացվել են Բերնաբի քաղաքում (Բրիտանական Կոլումբիա), ինչպես նաև Իսլանդիայում ։ Ֆիլմի մասերը նկարահանվել են Դայնոսոր գավառական այգում (Ալբերտա) 2016 թվականի ապրիլին։ Մամոնտների և բրդոտ ռնգեղջյուրների հետ տեսարանները ստեղծվել են համակարգչային գրաֆիկայի եղանակներով։
Հետարտադրություն
2017 թվականի հունիսին ֆիլմի թողարկման ամսաթիվը 2017 թվականի սեպտեմբերի 15-ից տեղափոխվել է 2018 թվականի մարտի 1, ինչը թույլ կտար ֆիլմին ավելի շատ հանդիսատես հավաքել գարնանային արձակուրդներին ։ Ավելի ուշ ֆիլմի պրեմիերան կրկին հետաձգվել է․ այս անգամ 2018 թվականի օգոստոսի 17։
Մարքեթինգ
Ֆիլմի առաջին թրեյլերը հեռարձակվել է 2017 թվականի հուլիսի 18-ին ։
Քննադատություն
Ֆիլմը ստացել է կինոքննադատների միջին գնահատականը։ «Rotten Tomatoes» կայքում պատկերը ունի 79 % դրական վարկանիշ․ 119 գրախոսության հիման վրա միջին վարկանիշը 10-ից 6,5 միավոր է ։ Իսկ «Metacritic»-ում 100-ից 63 միավոր է՝ 26 գրախոսականի հիման վրա ։ «Megacritic» կայքում 10-ից 6,2 է՝ 18 գրախոսության հիման վրա ։
Մարդաբան Ստանիսլավ Դրոբիշևսկու կարծիքով նախնադարյան մարդկանց կյանքը, որը ցույց է տրվում ֆիլմում, ոչ մի ընդհանուր կապ չունի հնէաբաններից և ազգագրագետներից ստացած տվյալների հետ։ Ֆիլմը հարուստ է պատմական և աշխարհագրական անհամապատասխանություններով ։
Արտաքին հղումներ
Կատեգորիա:Ֆիլմեր այբբենական կարգով Կատեգորիա:2018 ֆիլմեր Կատեգորիա:Հյուզ եղբայրների ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր գայլերի մասին Կատեգորիա:Ամերիկյան արկածային ֆիլմեր Կատեգորիա:Columbia Pictures ֆիլմեր Կատեգորիա:IMAX ֆիլմեր Կատեգորիա:Վանկուվերում նկարահանված ֆիլմեր Կատեգորիա:Ֆիլմեր կենդանիների մասին Կատեգորիա:Ամերիկյան դրամա ֆիլմեր Կատեգորիա:2010-ականների արկածային ֆիլմեր Կատեգորիա:3D ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան պատմական ֆիլմեր Կատեգորիա:Ամերիկյան եռաչափ ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան կինոէպոպեաներ
Տարեկանի արտում՝ անդունդի եզրին
«Տարեկանի արտում՝ անդունդի եզրին» («The Catcher in the Rye» — «Բռնողը տարեկանի արտում», 1951), ամերիկյան գրող Ջերոմ Դեյվիդ Սելինջերի վեպը։ Աշխատությունում 17-ամյա պատանի Հոլդեն Քոլֆիլդի անունից բավականին անկեղծ ձևով պատմվում է ամերիկյան իրականության և ժամանակակից հանրության բարոյագիտության ընդհանուր կանոնների չընդունման գերզգայուն ըմբռնման մասին։ Չնայած, որ վեպը նախատեսված էր մեծահասակների համար, այն ունեցել է շատ մեծ հանրաճանաչություն, հատկապես երիտասարդության շրջաններում, և նշանակալի ազդեցություն է ունեցել 20-րդ դարի երկրորդ կեսի համաաշխարհային մշակույթի վրա։
Վեպը թարգմանվել է աշխարհի համարյա բոլոր լեզուներով։ 2005 թվականին Թայմ պարբերականը վեպն ընդգրկել է 1923 թվականից հետո գրված 100 լավագույն անգլալեզու վեպերի ցանկի մեջ, իսկ «Modern Library» հրատարակությունը ընդգրկել է այն 20-րդ դարի 100 լավագույն անգլալեզու վեպերի մեջ։
Սյուժե
Հոլդեն Քոլֆիլդը՝ Նյու Յորք քաղաքից մի պատանի, նկարագրում է 1949 թվականի դեկտեմբերին տեղի ունեցած իրադարձությունները մեկ տարի անց Կալիֆոռնիայի չճանաչված հաստատությունից։
Հոլդենը իր պատմությունը սկսում է Պենսիի նախապատրաստական ակադեմիայում՝ Ագերստաուն քաղաքի բացառիկ մասնավոր դպրոցում, Փենսիլվանիայում, շաբաթ օրը՝ մրցակից դպրոցի հետ ավանդական ֆուտբոլային խաղերի ժամանակ։ Հոլդենը հեռացվել է Պենսիից վատ աշխատանքի պատճառով և չի վերադառնալու Սուրբ ծննդյան տոներից հետո, որը սկսվում է հաջորդ չորեքշաբթի։ Նա մտադիր է տուն վերադառնալ այդ օրը, որպեսզի նա ներկա չլինի այն պահին, երբ ծնողները ստանան իր հեռացման մասին ծանուցումը։ Հրավերով նա գնում է պարոն Սպենսերի՝ իր պատմության ուսուցչի տուն։ Սպենսերը խելամիտ է, բայց ձանձրացնող միջին տարիքի մարդ։ Սպենսերը նրան ողջունում և առաջարկում է խորհուրդներ, սակայն ամոթանք է տալիս Հոլդենին՝ քննադատելով նրա աշխատանքը կոպիտ կերպով։
Հոլդենը վերադառնում է իր կացարանը Նյու Յորքում ձեռք բերված նոր կարմիր որսի գլխարկով։ Նրա հարևան Ռոբերտ Էկլին այն մի քանի ուսանողներից մեկն է, որ նույնպես բաց է թողնում խաղը։ Էկլին, որ իր ընկերների շրջապատում հայտնի չէ, խանգարում է Հոլդենին իր անքաղաքավարի հարցաքննությամբ և ձևակերպումներով։ Հոլդենը, որը խղճում է Էկլիին, հանդուրժում է նրա ներկայությունը։ Ավելի ուշ Հոլդենը համաձայնում է գրել մի հանձնարարություն իր սենյակակցի՝ Ուորդ Ստրեյդլեյթերի համար, որը մեկնում է ժամադրման։ Այնուամենայնիվ, Հոլդենը ցնցվեց, որ իմացավ Ստրեյդլեյթերի հետ ժամադրվողը իր հին ընկերն է, Ջեյն Գալլագերը, որին Հոլդենը հավանում էր և զգում էր իրեն պաշտպանված։ Երբ Ստրեյդլեյթերը ժամեր անց վերադառնում է, նա չի կարողանում գնահատել այն խորը ստեղծագործությունը Հոլդենի եղբայր Ալիի բեյսբոլի ձեռնոցի մասին, որ Հոլդենը գրել է նա համար և հրաժարվում է ասել՝ արդյոք նա քնել է Ջեյնի հետ։ Զայրացած՝ Հոլդենը հարվածում է նրան, և Ստրեյդլեյթեր հեշտությամբ հաղթում է հետագա պայքարը։ Հանգստանալով՝ Հոլդենը նստում է Նյու Յորք տանող գնացքը, որտեղ նա մտադիր է հյուրանոցում մնալ մինչև չորեքշաբթի տուն վերադառնալը։
Ստեղծման պատմությունը
«Տարեկանի արտում՝ անդունդի եզրին»-ի նախորդները Սելինջերի վաղ պատմվածքներն էին, որոնց մեծամասնությունը շոշափում էր վեպում բարձրացված թեմաները։ Կոլումբիայի համալսարանում ուսանելու ընթացքում նա գրել էր «Դեռահասները» պատմվածքը, որի հերոսուհիներից մեկը ուսումնասիրողների կողմից նկարագրվել է որպես «Սալլի Հեյսի հազիվ ուրվագծվող նախատիպ»։ 1941 թվականի նոյեմբերին գրվել է «Թեթև խռովություն Մեդիսոն ավենյուի վրա» պատմվածքը, որն այնուհետև վերածվեց վեպի 17-րդ գլխին․ նրանում նկարագրվում է սահադաշտից հետո Հոլդենի և Սալլիի կռիվը և նրա հատդիպումը Կարլ Լյուսիսի հետ։ «Թեթև խռովություն Մեդիսոն ավենյուի վրա»-ն Սելինջերի առաջին ստեղծագործությունն է, որում հայտնվել է Հոլդեն Քոլֆիլդ անունով հերոս։ Մեկ այլ ստեղծագործություն՝ «Ես խելագար եմ» պատմվածքը, ներկայացնում «Տարեկանի արտում՝ անդունդի եզրին»-ի որոշ դրվագների ուրվագիրը (Հոլդենի հրաժեշտը պատմության ուսուցչի հետ և դպրոցից Նյու Յորք ճանապարհին գնացքում համադասարանցու մորը հանդիպելը)․ վերջինիս գլխավոր հերոսի անունը ևս Հոլդեն Քոլֆիլդ է։ «Վերջին աշխատանքից ազատման վերջին օրը» պատմվածքում գլխավոր հերոս Ջոն Գլեդուոլլերին այցելում է իր ընկեր Վինսենտ Քոլֆիլդը, որը պատմում է իր կրտսեր եղբայր Հոլդենի մասին, որին «հարյուր անգամ հեռացրել են դպրոցից»։ Ըստ պատմվածքի՝ Հոլդենը ծառայում էր բանակում և անհետ կորել է 20 տարեկան հասակում։ 1949 թվականին The New Yorker-ը տպագրության էր վերցրել իննսունէջանոց ձեռագիր, որի գլխավոր հերոսը ևս Հոլդեն Քոլֆիլդն էր, սակայն ավելի ուշ Սելինջերն ինքը դադարեցնել տվեց տպագրությունը։ Վեպի վերջնական տարբերակը հրատարակվել է Little, Brown and Company հրատարակչության կողմից 1951 թվականին։
Արտաքին հղումներ
Կատեգորիա:Ջերոմ Սելինջերի ստեղծագործություններ Կատեգորիա:1951 վեպեր Կատեգորիա:Անգլերեն վեպեր Կատեգորիա:Անգլերեն գրքեր Կատեգորիա:Անգլերեն գրականություն
Վորոնովկա (գյուղ, Պուտիվիլի շրջան)
Վորոնովկա (Воронівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Վորոնովկա գյուղում բնակվում էր 117 մարդ։
Արտաքին հղումներ
Կատեգորիա:Ուկրաինայի Սումիի մարզի Պուտիվիլի շրջանի բնակավայրեր Կատեգորիա:Ուկրաինայի գյուղեր
Կրծքով կերակրում
Կրծքով կամ բնական կերակրում, նորածնի սնուցման ձև։ Կրծքով կերակրելու մեջ պետք է տարբերակել․
Առողջապահության համաշխարհային կազմակերպությունը (ԱՀԿ) և ՄԱԿ-ի Մանկական հիմնադրամը (ՅՈՒՆԻՍԵՖ) հիշեցնում են, որ կրծքով կերակրումը նորածինների սնուցման լավագույն միջոցն է, որ կրծքի կաթը նորածինների համար օպտիմալ սնունդ է․ պարունակում է սննդարար տարրեր, որոնք անհրաժեշտ են երեխաների առողջ զարգացման համար, և հակամարմիններ, որոնք օգնում են պաշտպանել երեխաներին տարածված մանկական հիվանդություններից ։
Առողջապահության համաշխարհային կազմակերպությունը 2003 թվականին հոդված է հրապարակել՝ «կրծքով նորածիններին կերակրելու գլոբալ ստրատեգիան», որտեղ նկարագրվում են տարբեր վարչական մակարդակներում կրծքով կերակրելու կազմակերպման վերաբերյալ առաջարկությունները։
Կրծքով կերակրման մեխանիզմ
Մեծահասակ կնոջ ոչ կաթնային կաթնագեղձի մեջ կան ծորակներ, բայց սեկրեցների հյուսվածքը քիչ է։ Հղիության ընթացքում սեկրետորային հյուսվածքն աճում է. Էստրոգենի և պրոգեստերոնի ազդեցության տակ դրանց ծայրերում ձևավորվում են ծորակների ճյուղը և ալվեոլները։ Ալվոլի պատերը բաղկացած են սեկրետորային էպիթելի բջիջներից`լակտոցիտներ և միոէպիթելի բջիջների շրջապատող շերտ։
Հղիության կեսից լակտոցիտներն առաջացնում են կոլոզիտ։ Այդ ժամանակվանից ի վեր կրծքագեղձը պատրաստ է արտադրել կաթ, բայց դա կանխվում է բարձր մակարդակի վրա պլասենտային հորմոնները, մասնավորապես` պրոգեստերոնը։ Ընկերքի առաջանալուց հետո սկսվում են գործընթացներ, որոնց շնորհիվ, ծնվելուց մի քանի տասնյակ ժամ անց կաթը փոխարինվում է կոլոզիտով։
Կրծքի կաթը արտադրվում է լակտոցիտների կողմից` պրոլակտինի հորմոնի ազդեցության տակ։ Պրոլակտինի մակարդակը մեծանում է կրծքով կերակրելուց հետո՝ դրանով իսկ խթանելով կաթի արտադրությունը հաջորդ կերակրման համար։
Կաթն արտադրվում է ալվեոլներից` հորմոն օքսիտոցինի ազդեցության տակ։ Երեխայի կուրծք ուտելը հանգեցնում է հիպոֆիզի գեղձի կողմից օքսիտոցինի ռեֆլեքսային արտազատմանը և մոր արյան մեջ այս հորմոնի մակարդակի բարձրացմանը։ Օքսիտոցինը առաջացնում է բջիջների կծկում, որոնք կաթը սեղմում են դուրս։ Միևնույն ժամանակ, խողովակները շրջապատող բջիջների կծկման պատճառով, խողովակների տրամագիծը մոտավորապես կրկնապատկվում է։ Կաթը սկսում է հոսել դեպի խուլը, որի ժամանակ երեխայի ծծումը դանդաղում է (մոտ մեկ վայրկյան մեկ ծծելու շարժում) և խորը, լսելի է դառնում, թե ինչպես է երեխան կուլ տալիս կաթը։
Օքսիթոցինի ռեֆլեքսը կարող է առաջանալ մի քանի անգամ յուրաքանչյուր կերակրման համար ։ Մայրը կարող է զգալ օքսիթոցինի ռեֆլեքսի հրահրումը` որպես ցնցող սենսացիա, կրծքավանդակի լիարժեքությունը (այսպես կոչված «կուտակում»), կարող է նկատել ծարավի ավելացում, նկատել, թե ինչպես է կաթը սկսում կաթել կրծքավանդակից։ Ոչ բոլոր կանայք են զգում օքսիթոցինի ռեֆլեքսի ակտիվացումը, ոմանք կարող են նկատել միայն երեխայի ծծելու բնույթի փոփոխություն։
Կաթնարտադրությունը, բացի պրոլակտինի մակարդակից, վերահսկվում է հենց կրծքի մեջ՝ հետադարձ կապի սկզբունքի միջոցով, որը կոչվում է «լակտացիայի խանգարող գործոն» (FIL): Դա ինքնին կրծքի կաթում հայտնաբերված պոլիպեպտիդ է, որը խանգարում է կաթի արտադրությանը։ Որքան երկար կաթը դուրս չի գալիս կրծքից, այնքան ավելի ուժեղ է խանգարող գործոնի ազդեցությունը, և դանդաղ է արտադրվում նոր կաթ։ Կերակրման կամ արտահայտման գործընթացում կաթը հանվում է կրծքից, հետևաբար, կաթի արտադրության արագությունը մեծանում է։ Այս մեխանիզմը պաշտպանում է կուրծքն արտահոսքից և թույլ է տալիս երեխային կարգավորել մորից կաթի քանակը (եթե երեխան ավելի շատ կաթի կարիք ունի, նա ավելի հաճախ ու երկար է ծծում, և կաթնարտադրության մակարդակը մնում է բարձր, ուստի երեխան օրական ավելի շատ կաթ է ստանում)։
Ինհիբիտորի միջոցով կաթի արտադրությունը կարգավորելու մեխանիզմը հայտնվում է երեխայի ծնվելուց մի քանի շաբաթ անց։ Այս պահին պրոլակտինը, չնայած անհրաժեշտ է կաթի արտադրության համար, չի ազդում դրա քանակի վրա։ Հնարավոր է դադարեցնել կաթի արտադրությունը միայն մեկ կրծքի մեջ և շարունակել կերակրել երեխային մյուս կրծքով։
Ըստ պահանջի կերակրում
Քանի որ երեխայի ախորժակը որոշում է մորից կաթի ամենօրյա արտադրությունը, խորհուրդ է տրվում առաջարկել կրծքի կերակրում ի պատասխան այն ազդանշանների, որոնք տալիս է երեխան։ Սա կոչվում է ըստ պահանջի կերակրում։ Ըստ պահանջի կերակրումը ենթադրում է, որ երեխան դիմում է կրծքին, երբ ինչ-որ կերպ արտահայտում է ծծելու իր ցանկությունը։ Կերակրումը չի սահմանափակվում ոչ տևողությամբ, ոչ էլ օրվա ընթացքում ուտելու քանակով։
Այսպես կոչված բնական ծնելիության սկզբունքներին համապատասխան, երեխայի ծնվելուց հետո առաջին շաբաթներին ինչպես մոր, այնպես էլ նրա երեխայի վարքագիծը պետք է հիմնված լինի բնազդների վրա։ Ըստ այս հայեցակարգի, վարքագիծը պետք է լինի հետևյալը․ մայրը տալիս է երեխային կրծքով կերակրում անհանգստության նշանների դեպքում։ Երեխան կուրծքը վերցնում է ծարավը, սովը հագեցնելու, քնի ցանկություն ձեռք բերելու և մոր մոտիկությունը զգալու համար։ Կյանքի առաջին օրերի ընթացքում նորածին երեխան կարող է նույնիսկ «կախվել» կրծքի վրա, դանդաղորեն կիսով չափ նստելով։ Մոր հետ միասնության զգացումը, նրա ջերմության և հոտի զգացումն օգնում են նրան հարմարվել նոր և անծանոթ աշխարհում։
Ռելակտացիա
Ռելակտացիան կոչվում է լակտացիայի վերականգնման գործընթացը այն կնոջ կողմից, որը նախկինում կրծքով կերակրում էր իրականացնում ։ Ռելակտացիայի համար անհրաժեշտ է կանոնավոր (ցանկալի է յուրաքանչյուր երեք ժամը մեկ կամ ավելի հաճախ) կրծքագեղձի խթանում երեխայի ծծմամբ կամ քամմամբ:Սա առաջացնում է կնոջ արյան մեջ պրոլակտինի մակարդակի բարձրացում, կրծքի գեղձային հյուսվածքի աճ։ Արդյունքում կաթը սկսում է արտադրվել։ Եթե կաթը պարբերաբար դուրս է գալիս կրծքից, ապա դրա արտադրությունն աստիճանաբար ավելանում է։ Դեպքերը նկարագրվում են այն ժամանակ, երբ հետմենոպաուսային կանայք հանգստանում են, օրինակ՝ տատիկները, որոնք ինչ-ինչ պատճառներով ստիպված էին թոռներին դնել կրծքին ։
Նմանատիպ գործընթաց է որդեգրված երեխայի կողմից կրծքով կերակրման հաստատման գործընթացը։ Այն իրավիճակներում, երբ կաթը դեռ բավարար չէ, կնոջը կարող է խորհուրդ տրվել օգտագործել կրծքով կերակրման համակարգ։
Տանդեմային կերակրում
Տանդեմի կերակրում կոչվում է կրծքով կերակրումը, որի ընթացքում մայրը կերակրում է տարբեր տարիքի երեխաներին (օրինակ՝ նորածին և երկու տարեկան երեխա) ։
Ադամս շրջան (Ինդիանա)
Ադամս շրջան (Adams County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 878 կմ² է, բնակչությունը՝ 33.625 մարդ (2010 թ. տվյալներով)։ Շրջկենտրոնն է Դեկատուր բնակավայրը։ Կազմավորվել է 1836 թ.։
Կրծքով կերակրում
Ծանոթագրություններ
Կատեգորիա:Մանկություն Կատեգորիա:Մանկաբուժություն
Ադամս շրջան (Ինդիանա)
Կատեգորիա:Ինդիանայի շրջաններ
Սասինովսկի գյուղական խորհուրդ (Պիրյատինսկի շրջան)
Սասինովսկի գյուղական խորհուրդ  (Сасинівська сільська рада), Ուկրաինայի Պոլտավայի մարզի Պիրյատինսկի շրջանում ։
2001 թվականի տվյալներով Սասինովսկի գյուղական խորհրդում բնակվում էր 1502 մարդ։ Բնակավայրը զբաղեցնում է 91,85 կմ² տարածք։ Բնակչության խտությունը կազմում էր 16,35 մարդ/կմ²։ Խորհրդում կա 6 բնակավայր։
Լելեկտա
Լելեկտա, գյուղ Արևմտյան Հայաստանում, Վանի վիլայեթի Հեքյարիի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Արամի (Մարանիան)
Արամի (Arame), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի կենտրոնական մարզում։ Մտնում է Ալտու Մեարին ի Գրաժաուի գավառի կազմի մեջ։ Բնակչությունը կազմում է 26 827 մարդ՝ 2006 թվականի տվյալներով։ Գրավում է 3 044,801 կմ2 տարածք։ Բնակչության խտությունը՝ 8,8 մարդ/կմ²։
Պատմություն
Քաղաքը հիմնադրվել է 1988 թվականի հունվարի 17-ին։ Քաղաքի տոնը նշվում է հունվարի 17-ին։
Աշխարհագրություն
Տեղանքի կլիման անապատային է։
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Անտոն Մակարսկի
Անտոն Մակարսկի (Антон Александрович Макарский, ), թատրոնի և կինոյի ռուս դերասան, երգիչ։
Կենսագրություն
Ծնվել է 1975 թվականի նոյեմբերի 26-ին քաղաք Պենզայում, դերասանի ընտանիքում։ Պապը Ռուսաստանի ժողովրդական արտիստ Միխայիլ Յակովլեվիչ Կապլանն է։ Խորթ հայրը՝ Ալեքսանդր Մակարսկին, Ստավրապոլի և Պենզայի տիկնիկային թատրոնի դերասան է (Անտոնին որդեգրել է 10 տարեկանում)։ Մայրը՝ Ելենա Միխայիլովնան, երաժշտական մանկավարժ է նախկինում նույնպես եղել է տիկնիկային թատրոնի դերասանուհի (ծնողները և քույրերը այժմ ապրում են Իսրայելի Հոլոն քաղաքում)  :
8 տարեկանից մասնակցել է Պենզայի դրամատիկական թատրոնի ներկայացումներին։ 10 տարեկանից կրում է Մակարսկի ազգանունը (մինչև որդեգրումը Անտոնը կրում էր կենսաբանական հոր ազգանունը՝ Շագով) ։ Պենզայի դպրոցը ավարտելուց հետո մեկնել է Մոսկվա և ընդունվել 3 թատերական բուհեր, բայց ուսման համ ար ընտրեց Շցուկինի ուսումնարանը (1993-1998)։ Հինգ դիպլոմային ներկայացումներից Մակարսկին ընտրեց 4-ը, պարի 17 քննություններից՝ 12-ը, նախապատրաստել է վոկալի 7 համար։
Մոտ երկու ամիս խաղացել է Մարկ Ռոզովսկիի թատրոնում, և որոշում ընդունեց գնալ բանակ։ Ամիսուկես պահակային գնդում ծառայելուց հետո գործուղվել է Ռուսաստանի ներքին գործերի նախարարության ներքին զորքերի երգի և պարի ակադեմիական համույթ, որտեղ երգում էր, առաջինն էր, ով վարում էր համերգները շուրջ մեկ տարի։ Ծառայությունից հետո կես տարի ոչ մի տեղ չի աշխատել, լսել է «Մետրո» մյուզիքլի մասին և եկել է հարցազրույցի, որտեղ ընտրական ժյուրիի կողմից ընտրվել է։
2002 թվականի մայիսից մասնակցել է նաև Notre-Dame de Paris մյուզիքլին։ Նա խաղացել է գլխավոր դերերից մեկը՝ կապիտան Ֆեբա դե Շատոպերա։ Նկարահանվել է Belle երաժշտական մյուզիքլի ռուսասկան տարբերակում։ Իր գրավիչ դերի համար նա առավել հաճախ հանդես է գալիս ռոմանտիկ կերպարներում։
Տատյանա Ալի
Տատյանա Ալի (Tatyana Ali, ), ամերիկացի դերասանուհի, պրոդյուսեր և երգչուհի։
Կենսագրություն
Ալին մեծ համբավ է ձեռք բերել «Արքայազնը Բևերլի Հիլզից» կատակերգական հեռուստասերիալում կատարած դերի շնորհիվ, որում նա նկարահանվել է 1990-1996 թվականներին։ Շոուի ավարտից հետո որոշել է կենտրոնանալ առաջին հերթին երաժշտական կարիերայի վրա և 1998 թվականին թողարկել է իր «Kiss The Sky» դեբյուտային ալբոմը, որն արժանացել է ոսկե հավաստագրի, իսկ «Daydreamin» երգը՝ նրա գլխավոր սինգլը, Billboard Hot 100 հիթ-շքերթում հասել է վեցերորդ հորիզոնականին ։ Դրանից բացի, 1990-ական թվականներին նա հայտնի էր դերասան Ջոնաթան Բրենդիսի հետ սիրավեպի շնորհիվ, որը մեծ աղմուկ էր հանել ։ Չնայած նրան, որ դեռահասության տարիքում, Ալին բավական հաջողության է հասել, 2000-ական թվականների սկզբին նրա վաղ կարիերան արագ անկում է ապրել, և 2002 թվականին նա ավարտել է Հարվարդի համալսարանը՝ ստանալով բակալավրի աստիճան ։
Անտոն Մակարսկի
Կենսագրություն
Նկարահանվել է Լեոնիդ Կուլագինայի նավթագործիչների մասին պատմող «Հորատում» ֆիլմում, որի նկարահանումները անցկացվում էին Սուրգուտի հորատմանը։
Տատյանա Ալի
Կենսագրություն
2007 թվականից սկսած՝ Ալին նկարահանվել է «Երիտասարդ և հանդուգն» սերիալում։ Ավելի վաղ նա հայտնվել էր մի քանի ֆիլմերում, ինչպիսիք են՝ «Եղբայրները» (2001) և «Խաղ ուրիշի կանոններով» (2006)։ Նա նաև նկարահանվել է «Սիրեք այս աղջկան» սիթքոմի գլխավոր դերում 2010-2012 թվականներին ։
Անտոն Մակարսկի
Կենսագրություն
2003 թվականի ամռանը ձայնագրել է սոլո ալբոմ։   2003 թվականի աշնանից նկարահանվել  է ամերիկա-ռուսական համատեղ նկարահանված Խեղճ Նաստյան հեռուստատեսային սիրավեպում։  Սերիալում խաղացել է իշխան Անդրեյ Դոլգորուկիյի դերում։ Բացի այդ,  Սերգեյ Լիյի և Արինայի հետ միասին կատարել է Ես չեմ ափսոսում երգը։
Տատյանա Ալի
Կենսագրություն
2016 թվականի հուլիսի 17-ին Տատյանա Ալին ամուսնացել է Սթենֆորդի համալսարանում անգլերենի պրոֆեսորի օգնական, դոկտոր Վոն Ռասբերիի հետ, որի հետ սկսել էր հանդիպել հարսանիքից երկու տարի առաջ։ Զույգն ունի որդի՝ Էդվարդ Ազարդ Ռասբերին (ծնվել է 2016 թվականի սեպտեմբերի 16-ին)։ 2019 թվականի ապրիլի 13-ին հայտնի է դարձել, որ զույգն սպասում է երկրորդ երեխայի ։
Արտաքին հղումներ
Կատեգորիա:Ամերիկացի երգիչներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի հեռուստատեսային դերասանուհիներ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Ամերիկացի երգչուհիներ Կատեգորիա:Ամերիկացի մոդելներ Կատեգորիա:Ամերիկացի պրոդյուսերներ Կատեգորիա:Դերասանուհիներ այբբենական կարգով Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Անտոն Մակարսկի
Կենսագրություն
2003-2004 թվականներին մասնակցել է Ֆորտ Բոյար ծրագրին,  որի հաղորդավարներն էին Լեոնիդ Յարմոլնիկը և Օքսանա Ֆյոդորովան։
2006-2007 թվականներին նկարահանվել է «Գրիչով և սուսերով» սերիալում ֆրանսիացի ռեզիդենտի դերում։
Անձնական կյանք
1999 թվականից ապրում է երգչուհի Վիկտորիա Մակարսկայի հետ (Մորոզովա) (մայիսի 22, 1973 թ.), որի հետ ծանոթացել է «Մետրո» մյուզիքլին։ Նշանադրվել են մեկ տարի անց, իսկ ամուսնացել են երեք տարի անց և նույն օրը մեկնել Ֆրանսիա,  Ֆորտ Բոյար հեռուստաշոուի նկարահանմանը։
2012 թվականի  սեպտեմբերի 9-ին, 13 տարի ամուսնությունից հետո, դերասանի կինը 39-ամյա Վիկտորիա Մորոզովան   Երուսաղեմի մանկաբարձական կլինիկաներից մեկում ունեցել է դուստր։ Աղջիկան անվանել են Մարիա ։
2015 թվականի մայիսի 31-ին Մակարսկիների ընտանիքում ծնվեց տղա, որին կոչեցին Իվան ։
Արտաքին հղումներ
Կատեգորիա:Ռուսաստանի հեռուստատեսության դերասաններ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուս դերասաններ Կատեգորիա:Ռուս երգիչներ Կատեգորիա:Թատրոնի դերասաններ Կատեգորիա:Ռուս կինոդերասաններ Կատեգորիա:Բորիս Շչուկինի անվան թատերական ինստիտուտի շրջանավարտներ
Ժողովածու (1863)
Ժողովածու (1863), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1863 թվի տակ։ Ձեռագիրը գրվել է 17 դարում (1676 թվականից հետո)։ Գրված է թղթի վրա, որը ունի 19,3×13 չափս։ Ձեռագիրը կազմված է 343 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ ուղղագիծ երկաթագրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ հետագայի՝ 1ա (1676 թվական), կնիք՝ 190ա (1661 թվականի, Գրիգոր Վարդապետ) ։
Ծանոթագրություններ
Կատեգորիա:Մատենադարանի ձեռագրեր
Ռեգիա
Ռեգիա, կառույց Հին Հռոմում։ Տեղակայված է Պալատին բլրի ստորոտում, Հռոմի ֆորումի Վիա Սակրա գլխավոր փողոցի վրա։ Սկզբում եղել է արքայական նստավայր, իսկ ավելի ուշ՝ մեծ պոնտիֆեքսի կենտրոն ։ Ռեգիայի գտնվում է Վեստայի տաճարի դիմաց, Կեսարի տաճարի կողքին։ Պահպանվել է կայսերական ժամանակաշրջանի շինության հիմքը։ Ֆորումի այլ կառույցների պես այն մի քանի անգամ քանդվել և նորից վերանորոգվել է։ Պեղումների արդյուքնում հայտնաբերվել են մի շարք շինություններ, որոնք կառուցված են եղել այդ հատվածում։ Դրանցից ամենահինը թվագրվում է Մ․ թ․ ա 7-6 դարերին, որը համարվում է էստրուսկյան ոճով կառուցված տուն ։
Պատմություն
Ըստ ավանդույթի Ռեգիան կառուցվել է Հռոմի երկրորդ կայսր Նումա Պոմպիլիոսի կողմից։ Նաև հիշատակվում է, որ վերջինս կառուցել է նաև Վեստայի տաճարը։ Երբ Հուլիոս Կեսարը դարձել է մեծ պոնտիֆեքս (մեծ քուրմ), իր գործունեությունը ծավալել է Ռեգիայում։ Լատիներեն regia բառը նշանակում է «կայսերական տուն»։
Բացի քրմերի արխիվներից այնտեղ պահպանվել են նաև բոլոր տեսակի աղոթքների, երդումների, զոհաբերությունների ձևերը, սուրբ օրերի պետական օրացույցներ, «annāles», որոնք հասարակական իրադարձությունների՝ կանոնադրության, ամուսնության, մահվան և ժառանգության ամենամյա վկայագրեր էին։ Կառույցի հարավարևմտյան պատին կային կոնսուլական և հաղթական մակագրություններ։
Մ․ թ․ ա 390 թվականին գալլերի Հռոմի թալանումից հետո Ռեգիան քանդվեց։ Դրանից հետո այն երեք անգամ այրվել է Մ․ թ․ ա 210, 148 և 36 թվականների, Հուլիոս Կեսարի սպանությունից հետո։ Այնուհետև Գնեոս Դոմիցիոս Կալվինոսը վերականգնել է մամարե քարով։ Մ․ թ․ ա 12 թվականին Օկտավիանոս Օգոստոսը կառույցի մի մասը նվիրել է վեստալուհիներին։ Ներոն և Կոմմոդոս կայսրերի օրոք ևս տաճարն այրվել է։ Դրա վերջին վերականգնումը վերագրվում է Սեպտիմիուս Սևերոսին և Կարակալային։
Ճարտարապետություն
Ռեգիայի ներկայիս ավերակները հավանաբար սկզբնական կառույցինը չեն։ Վերակառուցված շինությունը, որը մասնավոր բնակելի շինություն է եղել, ձևափոխվել է 7-8-րդ դարերում։ Այն ունի ոչ կանոնաձև փակ կցակառույց, որը պատված է եղել տուֆով և փայտե սյունաշարով։ Ինտերիերը բաժանված է երեք սենյակի, մուտքը կենտրոնական սենյակից է, որը բացվում է դեպի բակ։
Հարավային կողմի արևմտյան սենյակում Մարսի դամբարանն էր՝ sacrarium Martis, որտեղ պահվում էր նրա վահանը։ Այստեղ էին գտնվում նաև Մարսին նվիրված 12 բրոնզե վահաններն ու նիզակները՝ hastae Martiae։
Արևելյան սենյակում եղել է Օպա աստվածուհու սրբվայրը, որտեղ մուտք են գործել միայն մեծ քրմերն ու վեստալուհիները։
Ռեգիայի տեղանքում անցկացվել են հնագիտական պեղումներ, և վայրի ավերակներն առաջին անգամ բացվել են 1872-1875 թվականներին ։ 1886 թվականին Նիկոլսը բնորոշել է տեղը, որպես Ռեգիա ։ 1889 թվականին գերմանացի պատմաճարտարագետ Քրիստիան Հյուլսենը ուսումնասիրություններ է անցկացրել այդտեղ։ 1899 թվականին իտալացի հնէաբան Ջակոմո Բոնին նույնպես պեղումներ է կատարել Ռեգիայում, իսկ 1930 և 1960-ականներին՝ ամերիկացի հնագետ Ֆրանկ Բրաունը։ Վերջինիս պեղումների արդյունքները հրապարակվել են 1995 թվականին ։
Արտաքին հղումներ
Կատեգորիա:Հին Հռոմ Կատեգորիա:Հին Հռոմի ճարտարապետություն
(4127) Կյոգոկու
Միջին հեռավորությունը Արեգակից կազմում է 2,865928 ա. մ., առավելագույնը մոտենում է 2,749 ա. մ. հեռավորության վրա և հեռանում 2,9828 ա. մ. ։ Արեգակի շուրջ մեկ ամբողջական պտույտ է կատարում 1772,13 երկրային օրվա ընթացքում, իր ուղեծրով շարժվելով միջինում 0,203145 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,27° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իդա Քավաֆյան
Իդա Քավաֆյան, ջութակահար, ալտահար։
Կենսագրություն
Իդա Քավաֆյանը ճանաչված է որպես արդի ամենաբազմակողմանի դասական կատարողներից մեկը։ Նա հանդես է գալիս ինչպես մենահամերգներով, այնպես և որպես մենակատար` աշխարհի լավագույն նվագախմբերի հետ, ուսուցանում է, գործում է այլևայլ ժյուրիների կազմում, այդ թվում՝ Chamber music America-ի։ Իր ավելի քան քսանհինգ տարվա կատարողական գործունեության ընթացքում նա եղել է Նյու Մեքսիկոյի` Music from Angel Fire կամերային երաժշտության ամառային փառատոնի գեղարվեստական ղեկավարը, հանդես է եկել «Բոզար եռյակի» (Beaux Arts Trio ) կազմում (եռյակը ամերիկյան հնագույն՝ երաժշտական հանդեսներից մեկի՝ «Musical America» -ի կողմից ճանաչվել է որպես «տարվա համույթ» և ներկայացվել է Գրեմմիի)` 1992-1998 թթ., և հետագայում` ժամանակ առ ժամանակ, 1978 թվականին Քավաֆյանը թավջութակահար Ֆրեդ Շերիի (Fred Sherry), կլառնետիստ Ռիչարդ Շտոլցմանի (Richard Stolzman) և դաշնակահար Փիթըր Սերկինի հետ հիմնադրել է հայտնի «Թաշի» (TASHI) քառյակը (2008 թվականին «Թաշին», երեսնամյա դադարից հետո, մեծ հաջողությամբ հանդես եկավ Նյու Յորքում՝ Օլիվիե Մեսիանի հարյուրամյակին նվիրված համերգով), 1998-ին Իդա Քավաֆյանը հիմնել է իր «Օպուս մեկ» (Opus One) կամերային համույթը՝ դաշնակահար Ան-Մարի Մք-Դերմոթի (Anne-Marie McDermott), ալտիստ Սթիվեն Թենենբոմի (Steven Tenenbom) և թավջութակահար Փիթըր Վիլեյի (Peter Wiley) հետ; վերջերս (2011-2012) նա կազմել է մի նոր եռյակ՝ Trio Valtorna՝ դաշնակահար Ժիլ Վոնսատելի (Gilles Vonsattel) և վալտորնիստ Դեյվիդ Ջոլիի (David Jolley) հետ։ Քավաֆյանը հաճախ է ելույթ ունենում նաև Օրիոն (Orion String Quartet), Ամերիկյան (American String Quartet) և Շանհայի (Shanghai String Quartet) լարային քառյակների հետ։
Քավաֆյանը տարվել է ալտով մի ամառ՝ Մեդոմաունթի երաժշտական դպրոցում (Meadowmount School of Music, Westport, Upstate New York, հիմնվել է 1944 թվականին՝ Իվան Գալամյանի կողմից)։ Ճանաչված ալտիստ Ջոզեֆ Գինգոլդն (Josef Gingold) այն ժամանակ խրախուսել է նրան ալտ սովորելու։ Հիմա Քավաֆյանը, հետևելով ալտի իր առաջին ուսուցչին, նույնպես գտնում է, որ ջութակահարի համար կարևոր է նաև ալտ նվագելը։ Տեսնելով Քավաֆյանի սերը ալտի հանդեպ, Սթիվեն Հարթկեն (Stephen Paul Hartke) հատուկ մի ստեղծագործություն է գրել երկու ալտի, թավջութակի և դաշնամուրի համար, որը մեծ հաջողությամբ կատարվել է «Օպուս մեկ« կամերային համույթի կողմից Ֆիլադելֆիայում։ Որպես ալտիստ Իդա Քավաֆյանը շրջագայություններ է կատարել «Գվարների« լարային քառյակի (Guarneri Strig Quartet) հետ։
Լինելով «Կամերային երաժշտության ընկերության» (Chamber Music Society) մասնակից, նա մշտապես հանդես է գալիս համերգներով թե Նյու Յորքում, թե շրջագայելով։ Վերջին տարիներին աչքի ընկած ելույթներից են՝ Մայքլ Քեվին Դաֆերթիի Fire and Blood ջութակի կոնցերտի առաջին կատարումը Դիթրոյթի սիմֆոնիկի հետ՝ Նեեմե Յարվիի ղեկավարությամբ, նույն կոնցերտի կատարումները Քարնեգի հոլում՝ Ամերիկյան երգահանների նվագախմբի (American Composers' Orchestra), Մեքսիկայի ազգային սիմֆոնիկի (National Symphony of Mexico), Խաղաղօվկիանոսյան սիմֆոնիկի (Pacific Symphony) հետ, այնուհետև՝ Ինթըրլոխենի Գեղարվեստների կենտրոնում; ելույթները Միդլանդի (Միչիգան), Չաթանուգայի և Ֆլորիդայի սիմֆոնիկ նվագախմբերի հետ, ինչպես նաև երկու ելույթները լարային կվարտետի կազմում՝ բլուգրաս (bluegrass) վիրտուոզ Մարք Օ'Քոննըրի (Mark O'Connor) հետ։ Անցյալում՝ ջազի նկատմամբ Քավաֆյանի հետքրքրության արդյունք է եղել 1983-84 թթ. համատեղ համերգային շրջագայությունները Չիք Քըրիայի հետ, ինչպես նաև նրա համագործակցությունը և ձայնագրությունները շեփորահար և երգահան Ուինթըն Մարսալիսի (Wynton Marsalis) հետ։
Իդա Քավաֆյանը երկու՝ Bravo! Vail Valley Music Festival և Music from Angel Fire, հեղինակավոր երաժշտական փառատոների հիմնադիրն է։
Չնայած ակտիվ համերգային գործունեությանը, Իդա Քավաֆյանը նաև դասավանդում է Քըրթիսի Երաժշտության ինստիոտուտում (Curtis Institute of Music), Ջուլիարդի դպրոցում (Juilliard School) և Բարդ քոլեջի Երաժշտության կոնսերվատորիայում (Bard College Conservatory of Music)։
Վաղ տարիներ և կրթություն
Իդա Քավաֆյանը ծնվել է Թուրքիայում, հայ ընտանիքում։ Նրա հոր ծնողները 1915-1923 թվականների Օսմանյան կայսրությունում հայերի ցեղասպանության ժամանակ պատսպարվել են Բուլղարիայում, որտեղ և ծնվել է Իդայի հայրը, որն իր հերթին տեղփախվել է Թուրքիա՝ Բուղարիայի խորհրդայնացումից հետո։ Նա ջութակահար էր և նվագում էր Ստամբուլի Պետական սիմֆոնիկ նվագախմբի առաջին ջութակների կազմում. այնտեղ էլ ծանոթացել է Իդայի մոր հետ, որը նույն նվագախմբի նույն կազմի ջութակահար էր։ 1955 թվականին Ստամբուլում` Կիպրոսի անկախության հետ կապված հակահունական ջարդերը (որոնք մասամբ ուղղված էին նաև հայ և հրեա բնակչության դեմ) դրդել են Քավաֆյան ընտանիքին թողնելու Թուրքիան. իրենց երկու մանկահասակ դստրերի հետ նրանք մեկնել են ԱՄՆ և բնակություն հաստատել Դիթրոյթում, որտեղ արդեն վեց տարեկանից Իդան սկսել է ջութակ սովորել։ Նրա ուսուցիչներն են եղել Արա Ծերունյանը, Միշա Միշակովը (Mischa Mischakoff), այնուհետև, 1969-1975 թթ` Ջուլիարդի դպրոցում (Juilliard School)` Օսկար Շումսկին և Իվան Գալամյանը։ Առաջին անգամ ճանաչում է ստացել Լիսաբոնում Ժոզե Վիանա դա Մոտայի անվան մրցույթում շահած հաղթանակի շնորհիվ։ 1978 թվականին, շահելով Երիտասարդ կատարողների (Young Concert Artists) մրցույթը, առաջին անգամ հանդես է եկել Քարնեգի հոլում (Փիթըր Սերկինի նվագակցությամբ)։
Իդա Քավաֆյանի գործիքներն են. ջութակը` Ջամբատիստա Գուադանինի (Միլան, 1751), ալտը` Moes & Moes (1987).
Անձնական կյանք
Իդա Քալաֆյանը ամուսնացած է ալտիստ Սթիվեն Թենենբոմի հետ։ Իր ամուսնու հետ միասին նա տոհմիկ` հունգարական վիժլա շներ է վարժեցնում։ Նրանց վարժեցրած քսանյոթ վիժլաներից մի քանիսը «Վեսթմինսթեր շնաբույծների ակումբի» ամենամյա ցուցահանդեսներում (Westminster Kennel Club Dog Show) մտել են առաջին տասնյակի մեջ։ 2003 թվականին նրանք ստացել են ԱՄՆ «Համար մեկ վիժլա», իսկ 2007 թվականին շահել են Ազգային մրցույթում։ Նրանց «Օպուս մեկ» շնաբուծարանը ճանաչված է Միացյալ Նահանգներում։
Յաակ Յոալա
Յաակ Յոալա (Jaak Joala, ), էստոնացի խորհրդային էստրադային երգիչ։ Էստոնիայի վաստակավոր երգիչ (1979) ։ 1970-ական թվականների վերջի և 1980-ականների սկզբի Խորհրդային միության ժողովրդական երգիչներից էր։
Կենսագրություն
Ծնվել է 1950 թվականին Էստոնիայի Վիլյանդի քաղաքում։ Մայրը Էստոնական ՍՍՀ-ի ֆիլհարմոնիայում երաժշտագետ էր։ Յաակը փոքր տարիքից դաշնամուր և ֆլեյտա նվագել է սովորում։ Սովորել է Տալլինի Գեորգ Օթսի անվան երաժշտական ուսումնարանում։ Ռոք երաժշտությամբ զբաղվելու պատճառով թողել է ուսումը։ Ծառայությունը Խորհրդային բանակում անցել է Տալլինի բանակային նվագախմբում։
1960-ական թվականների երկրորդ կեսինՅաակը բաս կիթառ էր նվագում և մենակատար էր էստոնական մի շարք էստրադային խմբերում։ Այդ տարիներին էլ սկսում է ձայնագրվել ռադիոյում։ 1970 թվականին հաղթել է հանրապետական կոմերիտական երգի մրցույթում, իսկ մեկ տարի անց էստրադային երիտասարդ երգիչների մրցույթում։
Ծանոթագրություններ
Կատեգորիա:Էստոնացի երգիչներ Կատեգորիա:1950 ծնունդներ Կատեգորիա:Հունիսի 26 ծնունդներ Կատեգորիա:Վիլյանդի քաղաքում ծնվածներ Կատեգորիա:2014 մահեր Կատեգորիա:Սեպտեմբերի 25 մահեր Կատեգորիա:Տալլինի Անտառային գերեզմանատանը թաղվածներ Կատեգորիա:21-րդ դարի երգիչներ Կատեգորիա:Սրտամկանի ինֆարկտից մահացածներ
Անցել է փոքրիկը, անցել է
«Անցել է, փոքրիկը, անցել է», 2007 թվականի ամերիկյան քրեական դրամա ֆիլմ։ Ռեժիսորն է Բեն Աֆլեքը, ով նաև սցենարի հեղինակ է Աարոն Սքոթարդի հետ համատեղ։ Սցենարը գրվել և նկարահանվել է Դեննիս Լեհեյնի համանուն ստեղծագործության՝ «Անցել է փոքրիկը, անցել է» վեպի հիման վրա։ Գլխավոր դերերում եմ Բեն Աֆլեքի եղբայր Քեսի Աֆլեքը, Միշել Մոնագանը, Մորգան Ֆրիմանը։ Ֆիլմի պրեմիերան տեղի է ունեցել 2007 թվականի սեպտեմբերի 5-ին Ֆրանսիայում Դովիլի կինոփառատոնի ժամանակ։
Ֆիլմում բոստոնցի երկու մասնավոր դետեկտիվներ (Աֆլեք և Մոնագան) հետախուզում են մի աղջնակի առևանգումը՝ աղջկա բարեկամների խնդրանքով, քանի որ նրանք կապեր ունեն հանցավոր տարրերի հետ։ Ֆրիմանը կատարում է Բոստոնի ոստիկանապետի դերը։ Դեպքերը զարգանում են, ազդելով հետախուզության ընթացքի և դետեկտիվ զույգի հարաբերությունների վրա։
Ծանոթագրություններ
Կատեգորիա:2007 ֆիլմեր Կատեգորիա:Ամերիկյան դրամա ֆիլմեր Կատեգորիա:Քրեական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր ոստիկանների մասին Կատեգորիա:Ամերիկյան վեպերի էկրանավորումներ Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ֆիլմեր թմրանյութերի մասին Կատեգորիա:Ամերիկյան քրեական ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2000-ականների դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Մարիխուանա
Մարիխուանա (marijuana, marihuana) (նաև՝ կանեփ, պլան, խոտ, անաշա, բամբուկ, գանջա, գանչ ), հոգեակտիվ (պսիխոակտիվ) նյութ է, որը ստանում են կանեփից։ Կանեփի հիմնական հոգեակտիվ միացությունը ՏՀԿ-ն (տետրահիդրոկանաբինոլ) է՝ դրանում պարունակվող 483 միացություններից մեկը, որոնց թվում կան առնվազն 61 այլ կանաբինոիդներ ։ Մարիխուանա ստանում են ցանովի կանեփից , հնդկական կանեփից և մոլախոտային կանեփից ։
Կանեփի (ամբողջական բույսի) օգտագործումը
Բժշկական մարիխուանան ունի որոշակի պոտենցիալ օգտակար հատկություններ, սակայն դրա էֆեկտիվությունը և անվտանգությունն ուսումնասիրող կլինիկական հետազոտություններ քիչ են անցկացվել ։ ԱՄՆ-ի «Սննդամթերքի և դեղերի գործակալության» (FDA) կողմից կանեփը անվտանգ և էֆեկտիվ միջոց չի համարվում ոչ մի հիվադության դեպքում, սակայն FDA-ը հաստատել է կանեփից ստացված կամ արհեստականորեն սինթեզված կանաբինոիդների որոշ պրեպարատներ ։
Կան միայն սահմանափակ տվյալներ, որ կանեփն էֆեկտիվ է քրոնիկ ցավերի դեպքում ։
Կանեփից ստացված դեղամիջոցներ
Կանեփից ստացված ՏՀԿ-ի պրեպարատ է դրոնաբինոլը (որը կարող է նաև արհեստականորեն սինթեզվել)։ Դրոնաբինոլը և սինթետիկ կանաբինոիդ նաբիլոնը ցուցված է կիրառել քեմոթերապիայով հարուցված սրտխառնոցի և փսխման դեպքում՝ միայն երբ այլ հակափսխեցուցիչ դեղերը էֆեկտիվ չեն ։
Կանեփից ստացել են նաև կանաբիդիոլի պրեպարատ (Epidiolex), որը էյֆորիա չի առաջացնում և ցուցված է կիրառել միայն էպիլեպսիայի որոշ հազվադեպ հանդիպող ձևերի դեպքում (Լենոքս Գաստաուտի և Դրավեի սինդրոմի դեպքում) ։
Կարճատև կիրառում
Մարիխուանա ծխողների մոտ կարող են առաջանալ ինքնավստահության և կրեատիվության բարձրացման սուբյեկտիվ զգացումներ, բայց օբյեկտիվ տվյալները ցույց են տալիս, որ խախտվում է հիշելու, մտածելու, սովորելու և մեքենա վարելու ունակությունները
Երկարատև կիրառում
Հիշողություն
Հիպոկամպը, որը մասնակցում է հիշողության ձևավորմանը, պարունակում է նաև կաննաբինոիդային շատ ընկալիչներ։ Հնարավոր է, որ մարիխուանան ակտիվացնում է կանեփինոիդ ընկալիչները հիպոկամպում և ազդում է հիշողության վրա՝ նվազեցնելով այս տարածքում նեյրոնների ակտիվությունը։  Մարիխուանայի ազդեցությունը երկարատև հիշողության վրա ավելի քիչ է հասկանալի, բայց մինչ մարդը գտնվում է մարիխուանայի ազդեցության տակ, կարճաժամկետ հիշողությունը կարող է վատթարանալ։
Ազդեցություն պտղի և նորածնի վրա
Վերջին ուսումնասիրությունները ցույց են տվել, որ մարիխուանա ծխող մայրերի երեխաները ավելի շատ տառապում էին կայուն ճանաչողական դեֆիցիտից, ուշադրության խանգարումներից, գերակտիվությունից և թույլ զարգացած սոցիալական փոխազդեցություններից, քան նույն տարիքի և սոցիալական ծագման երեխաները, որոնք չեն ենթարկվել դրան։  Եվրոպայից և Միացյալ Նահանգներից գիտնականների մասնակցությամբ վերջերս կատարված ուսումնասիրությունը ցույց է տվել, որ էնդոգեն կաննաբինոիդները, մեր ուղեղի արտադրած մոլեկուլներն անսպասելիորեն կարևոր դեր են խաղում որոշ նյարդային բջիջների միացման որոշման հարցում։  Նյարդային բջիջների միջև կապերի առաջացումը տեղի է ունենոմ պտղի ուղեղում համեմատաբար կարճ ժամանակահատվածում։  Այս հետազոտությունը նպատակ ունի ավելի լավ հասկանալ, թե ինչպես և/կամ ինչպեդ է ազդում մարիխուանան պտղի ուղեղի վրա։ Գիտականորեն հաստատվել է, որ կանեփը ծայրաստիճան բացասաբար է ազդում պտղի վրա. Պտղի աճի դանդաղեցում, տղաների պտղաբերության նվազում, նյարդային համակարգի և տեսողության խանգարում։ Հնարավոր է նաև կանեփինոիդների փոխանցումը նորածնին մոր կաթի միջոցով։
Հնարավոր քաղցկեղածինություն
Հոգեկան առողջություն
Պատանեկության ընթացքում կանեփի օգտագործումը կապված է հետագայում դեպրեսիայի և սուիցիդալ վարքագծի ռիսկի բարձրացման հետ ։
Օրինական հսկողություն
Մարիխուանայի իրավական կարգավիճակը տարբեր երկրներում օրինականից մինչև ամբողջովին անօրինական է։
Ըստ Հայաստանի քրեական օրենսգրքի՝ կանեփը թմրամիջոց է ։
Ներկայումս Հայաստանում թմրամիջոցների և հոգեմետ նյութերի շրջանառությունը կարգավորվում է Հայաստանի Քրեական օրենսգրքով, 2002 թ. ընդունված «Թմրամիջոցների և հոգեմետ նյութերի մասին» օրենքով, «Լիցենզավորման մասին» ՀՀ օրենքով , որտեղ սահմանված են թմրամիջոցների և հոգեմետ նյութերի ապօրինի շրջանառության կանխարգելման պետական քաղաքականության իրավական հիմքերը և թմրամոլության դեմ պայքարի հիմնական միջոցները ։
Օգտագործումը որպես նյութ
Հումքային վիճակով կանեփը գործնականորեն չեն օգտագործում որպես թմրանյութ։ Դրա պատրաստման տարբեր տարբերակներ են օգտագործվում՝ կախված նրանից, թե ինչ եղանակով է այն օգտագործվելու։ Հումքի պահպանման ժամկետը չոր պայմաններում 2 տարի է։
Նյութեր՝ օգտագործվող ծխելու համար
Չորացրած կանեփ։ Բույսը չորացնում են ամբողջությամբ, այնուհետև մանրացնում են՝ առանձնացնելով ծաղիկը, վերին տերևները, ցողունները, քանի որ հոգեկան ակտիվ նյութերի խտությունը դրանցում տարբեր է։ Կա նաև այլ տարբերակ. նախ բաժանում են բույսը հատվածների, չորացնում առանձին հատվածները, այնուհետև մանրացնում՝ հասցնելով այն չափին, որը հարմար է ծխելու համար։
Այսպես կոչված «փոշին» խեժի, ցողունի և փոքր տերևների հատվածներն են, որոնք առաջանում են բույսում չորացման ընթացքում։ Փոշու տեղափոխման հարմարավետության համար երբեմն դրանք սեղմվում են։ Այդպիսի նյութին անվանում են հաշիշ։
Այսպես կոչված՝ «հիմկան» ներկայացնում է չորացրած կանեփի՝ նախօրոք մասերի բաժանելու եղանակը։ Այն ստացվում է լուծիչների օգնությամբ։ Այդ դեպքում եթե չորացրած կանեփի մասնաբաժինը ստացվող ապրանքում մեծ չէ, ապա այն կարելի է նաև անվանել հաշիշ։ Անորակ լուծիչներ օգտագործելու դեպքում (այդ թվում և ջրային լուծիչներ) լուծույթի պատրաստման մեջ մնում են լուծիչների խառնուրդներ և քլորոֆիլ, որը լուծված է հոգեբանորեն ակտիվ նյութերի հետ և որի այրման դեպքում առաջանում է ոչ հաճելի ծուխ։
Հաշիշի յուղը ստացվում է ցնդող լուծիչների լուծույթների եղանակով, որն իր պարունակությամբ հիշեցնում է օշարակ կամ մեղր, գույնը տատանվում է բացից մինչ մուգ շագանակագույն։
Նյութեր պատրաստման համար
Բերանի խոռոչով ընդունման համար օգտագործվող ապրանքների պատրաստումը գլխավորապես հիմնված է նրա վրա, որ ՏՀԿ-ն (տետրահիդրոկանաբինոլ) լավ է լուծվում ճարպերում։ Հրուշակեղենի պատրաստման մեջ կանեփը որպես բաղադրիչ ավելացնելիս օգտագործվում է կանեփի յուղային այս կամ այն լուծույթը, որը ՏՀԿ է պարունակում տարբեր չափաբաժիններով։